cyanic-selkie/wikianc huggingface dataset:
అడవి పిలిచింది
కథా సంగ్రహం
హాల్, చార్లెస్, మర్సిడెజ్(స్త్రీ) అనే ముగ్గురు బక్ తదుపరి యజమానులవుతారు. ఆ ముగ్గురికీ ఉత్తర ప్రాంతపు ఆటవిక ప్రాంతాలు, చలి వాతావరణంలో జీవించేందుకు తగ్గ అనుభవం, త్వరితంగా నేర్చుకునేందుకు చురుకుదనం ఉండవు. స్లెడ్జ్ బండిని అదుపుచేసేందుకు తీవ్రంగా ప్రయత్నిస్తూంటారు. అవగాహన లోపంతో కుక్కలకు అతిగా తిండి పెట్టి, చివరకు తిండి తక్కువైపోగా వాటిని ఆకలితో మాడ్చేస్తారు. వాళ్ళ ప్రయాణంలో అనుభవశాలియైన జాన్ థార్న్‌టన్‌ను కలుస్తారు. వాళ్ళు కుక్కలను సరిగా చూసుకోలేకపోతున్నారని, అవి బలహీనమైన స్థితిలో ఉన్నాయనీ కనిపెడతాడు. ఆ ముగ్గురూ నదిని దాటే ప్రయత్నం చేయబోగా అతను మంచు కరిగి ఉత్పాతం జరిగే అవకాశాన్ని వివరించి వద్దని హెచ్చరిస్తాడు. అతని మాట పెడచెవిన పెట్టి నదిని దాటేందుకు ముందుకువెళ్తారు. కానీ ప్రమాదాన్ని శంకించి ఉండడం, ఆకలి, నీరసం ముప్పిరిగొని బక్ ముందుకు వెళ్లదు. అనంతరం బక్‌ను హాల్ తీవ్రంగా కొడుతూండగా, థార్న్‌టన్ అదొక విలక్షణమైన కుక్క అని గుర్తిస్తాడు. ఆ ముగ్గురితో విభేదించి థార్న్‌టన్ బక్‌ను విడుదల చేస్తాడు. ఎంతచెప్పినా వినకుండా ముగ్గురూ బక్‌ని వదిలి మిగతా కుక్కలతో నదిని దాటిపోయే ప్రయత్నం చేస్తారు. నదిలోని మంచు అప్పటికే ఋతువు మార్పు వల్ల బలహీనపడి ఉండడంతో దానిపై నుంచి వెళ్లబోయిన ముగ్గురూ, స్లెడ్జ్ బండి, అశ్రద్ధగా ముందుకువెళ్ళిన కుక్కలూ నదిలో మునిగి చనిపోతారు. క్లోండికే చేరేందుకు చిల్కూట్ పాస్‌లో సాగుతున్న బంగారపు వేటగాళ్ళు|right|180px థార్న్‌టన్ బక్‌ను జాగ్రత్తగా సాకి దాని ఆరోగ్యాన్ని తిరిగి సరిజేస్తాడు. ఆ క్రమంలో బక్ థార్న్‌టన్‌పై ప్రేమ, విశ్వాసం పెంచుకుంటుంది. థార్న్‌టన్ నదిలో పడినప్పుడు ప్రమాదం నుంచి బక్ రక్షిస్తుంది. బక్‌ను తీసుకుని థార్న్‌టన్ ఆ ప్రాంతమంతా తిరుగుతూండగా ఓసారి బక్‌తో పెద్ద పందెం కాస్తాడు. గోల్డ్ డస్ట్‌లో అర టన్ను బరువున్న స్లెడ్జ్‌ని మంచులోంచి బయటకు లాగి, 100 యార్డుల దూరం లాగి 1600 అమెరికన్ డాలర్ల పందెం బక్ గెలుస్తుంది. ఆ పందెంలో బక్ ప్రత్యేకత చూసిన ఓ రాజు చాలా ఎక్కువ డబ్బుకు కొనుక్కుంటానని అడిగినా బక్‌పై ప్రేమ పెంచుకున్న థార్న్‌టన్ తిరస్కరిస్తాడు. థార్న్‌టన్, అతని స్నేహితులు బంగారాన్ని వెతుకుతూండగా, బక్ తనలోని ప్రాచీన ఆటవిక లక్షణాలు కనుగొని అక్కడి మందలోని తోడేలుతో స్నేహం చేస్తుంది. వేట చేయడం నేర్చుకుని క్రమక్రమంగా అడవి జంతువు అయిపోతున్న ఆ కుక్క తిరిగి వచ్చేసరికి తన ప్రియమైన యజమాని, అతని తోటివాళ్ళూ స్థానికులైన యీహాత్ జాతివారి చేతిలో మరణించి ఉండడం చూస్తుంది. థార్న్‌టన్ మరణానికి ప్రతీకారంగా ఆ తెగవారిని బక్ నిర్దాక్షిణ్యంగా చంపేస్తుంది. ఆపైన నాగరిక ప్రపంచంతో ఉన్న ఆఖరి అనుబంధమైన థోర్న్‌టన్ కూడా గతించడంతో తోడేలుతో పాటు నిర్జనారణ్యంలోకి వెళ్ళిపోతుంది. విపరీతమైన శక్తి, దారుణమైన జిత్తులమారితనం కలగలిసిన బక్ ఆ ప్రాంతంలో ఎదురులేని మృగంలా జీవిస్తుంది. చివరికి ఉత్తరప్రాంతపు జానపదుల గాథల్లోని దెయ్యపు కుక్కలాగా బక్ ప్రతీయేటా థార్న్‌టన్ మరణించిన ప్రాంతానికి తిరిగివస్తూంటుంది.
మూలాలు
వర్గం:తెలుగు పుస్తకాలు వర్గం:అనువాద గ్రంథాలు వర్గం:2003 పుస్తకాలు
కాంచనపల్లి కనకమ్మ
కాంచనపల్లి కనకమ్మ జననం సెప్టెంబరు 3, 1893లో. సంస్కృతాంధ్ర రచయిత్రి. సెప్టెంబరు 3, 1893 న గుంటూరు జిల్లా, పల్నాటి సీమలోని దుర్గి గ్రామంలో రంగారావు, రంగమ్మ దంపతులకు జన్మించింది. బాల్యవితంతువైన కనకమ్మ తన తండ్రి ఇంటిపేరే జీవితాంతం ఉంచుకొన్నది. ఈమె బి.ఎ. ఆంగ్లములో పట్టభద్రురాలై కొంతకాలం నెల్లూరు, చెన్నైలలో లేడీ వెల్లింగ్టన్ ఉన్నత పాఠశాలలోను, క్వీన్ మేరీస్ కళాశాల లోను ఆంధ్రోపన్యాసకులుగా పనిచేశారు. మాక్విలన్ కంపెనీ వంటి విద్యాసంస్థల కోసం తెలుగు పుస్తకాలు రచించారు. ఆనాటి అన్ని స్త్రీల పత్రికలలోను వీరి రచనలు ప్రచురించబడ్డాయి. పద్యం, కథ, నవల, నాటకం, జీవితచరిత్ర, యాత్రాచరిత్ర వంటి ప్రక్రియలన్నిటిలోను రచనలు చేసారు.
రచనలు
కనకమ్మ పద్యం, కథ, నవల, నాటకం, జీవితచరిత్ర, యాత్రాచరిత్ర వంటి ప్రక్రియలన్నిటిలోను రచనలు చేసారు. "రంగ శతకము" ఈమె మొదటి రచన. "గౌతమ బుద్ధ చరిత్రము, "పాండవోదంతము" అను గద్య కావ్యములు, "కాశీయాత్ర చరిత్ర", "పద్య ముక్తావళి" మున్నగు గ్రంథములను రచించెను. "అమృతసారము"లో కొన్ని అమూల్యమైన సంగతులను సులభమైన రీతిలో తేలికైన మాటలలో వివరించారు.
కాంచనపల్లి కనకమ్మ, కాళిదాసు ”అభిజ్ఞాన శాకుంతలము” సంస్కృత నాటకాన్ని ఆంధ్రీకరించారు. వీరు కొంతకాలం మద్రాసు విశ్వవిద్యాలయంలో తెలుగు పాఠ్యగ్రంథ నిర్ణాయక సమితి సభ్యులుగా పనిచేశారు.
వీరి కృషికి గుర్తింపుగా "కవితా విశారద", "కవితిలక" అనే బిరుదులు, కేసరి గృహలక్ష్మి స్వర్ణకంకణం అందుకున్నారు.
వోలేటివారిపాలెం మండలం
వోలేటివారిపాలెం మండలం, ఆంధ్రప్రదేశ్ రాష్ట్రంలోని శ్రీ పొట్టి శ్రీరాములు నెల్లూరు జిల్లాకు చెందిన ఒక మండలం..
గణాంకాలు
2001 భారత జనగణన గణాంకాల ప్రకారం ఈ మండలం జనాభా మొత్తం 	33,613 - పురుషులు 	16,819 - స్త్రీలు 	16,794. అక్షరాస్యత (2001) - మొత్తం 	50.59% - పురుషులు 	63.90% - స్త్రీలు 	37.39%
తాంబూలాలు (సినిమా)
తాంబూలాలు 1997 డిసెంబరు 12న విడుదలైన తెలుగు సినిమా. సాయి మహేష్ ప్రొడక్షన్స్ పతాకంపై జి.ఉమామహేష్ వర్మ నిర్మించిన ఈ సినిమాకు సాయి ప్రకాష్ దర్శకత్వం వహించాడు. నవీన్ వడ్డే, సౌందర్య ప్రధాన తారాగణంగా నటించిన ఈ సినిమాకు రాజ్ సంగీతాన్నందించాడు.
హిందూపూర్ జంక్షన్ రైల్వే స్టేషను
హిందూపూర్ రైల్వే స్టేషను  (స్టేషన్ కోడ్: HUP) అనంతపురం జిల్లా లోని ఒక ప్రధాన రైల్వే స్టేషను. దీని కోడ్ HUP. ఇది హిందూపూర్ నగరానికి సేవలు అందిస్తుంది. రైల్వే స్టేషనుకు 4 ప్లాట్‌ఫారంలు ఉన్నాయి. ఈ స్టేషను సౌత్ వెస్ట్రన్ రైల్వే జోన్ యొక్క బెంగుళూరు రైల్వే డివిజను నిర్వహిస్తుంది. దీనికి నీరు, పారిశుధ్యంతో సహా అనేక సదుపాయాలు లేవు.
మూలాలు
వర్గం:భారతీయ రైల్వేలు జంక్షన్ స్టేషన్లు‎ వర్గం:అనంతపురం జిల్లా రైల్వే స్టేషన్లు వర్గం:బెంగళూరు రైల్వే డివిజను వర్గం:ఆంధ్రప్రదేశ్ రైల్వే స్టేషన్లు వర్గం:నైరుతి రైల్వే జోన్ వర్గం:నైరుతి రైల్వే స్టేషన్లు వర్గం:బెంగళూరు రైల్వే డివిజను స్టేషన్లు వర్గం:భారతదేశపు రైల్వే స్టేషన్లు
రూప్‌కుండ్
రూప్‌కుండ్, భారతదేశం ఉత్తరాఖండ్ రాష్ట్రంలో ఉన్న ఒక మంచు సరస్సు. 1942 లో సరస్సు అంచున ఐదు వందల అస్థిపంజరాలను కనుగొనడంతో ఇది క్యాతి పొందింది. ఈ ప్రాంతం వాసయోగ్య మైనది కాదు. హిమాలయాలలో దాదాపు 5,029 మీటర్ల ఎత్తులో ఉంది. నందా దేవి గేమ్ రిజర్వ్‌లో పనిచేసే రేంజర్, హెచ్ కె మధ్వాల్ 1942లో అస్థిపంజరాలను కనుగొన్నాడు. అయితే ఈ ఎముకల గురించి 19వ శతాబ్దం చివరలోనే నివేదికలు ఉన్నాయి. సామూహిక వ్యాధులు, భూపాతం లేదా మంచుతుపాను కారణంగా వాళ్ళు మరణించి ఉంటారని గతంలో నిపుణులు అనుకున్నారు. 2004లో భారతీయ, యూరోపియన్ శాస్త్రజ్ఞుల బృందం అస్థిపంజరాలను అధ్యయనం చేసేందుకు ఇక్కడ పర్యటించింది. ఈ బృందం ఆభరణాలు, పుర్రెలు, ఎముకలు వంటి ముఖ్యమైన ఆధారాలను కనుగొంది. మృతదేహాల కణజాలాన్ని భద్రపరచింది. మృతదేహాల మీద చేసిన DNA పరీక్షల్లో, ఈ అస్థిపంజరాలు అనేక సమూహాల ప్రజలకు చెందినవని తేలింది. ఇందులో దగ్గర సంబంధం ఉన్న పొట్టి వ్యక్తులు (బహుశా స్థానిక మోతకూలీలు), పొడవాటి వ్యక్తులూ ఉన్నారు. ఈ అస్థిపంజర అవశేషాలు 500ల కన్నా ఎక్కువ మందికి సంబంధించినవై ఉంటాయని భావించారు. ఆక్స్‌ఫోర్డ్ యూనివర్శిటీ ఏక్సిలరేటర్ యూనిట్, రేడియోకార్బన్ డేటింగు పరీక్ష జరిపి, ఈ ఎముకలు సా.శ 850 నాటివిగా నిర్ణయించింది. ఈ కాలానికి 30 సంవత్సరాలు అటూ ఇటూగా ఉండవచ్చు.
పుర్రెలలోని బీటలను అధ్యయనం చేసిన హైదరాబాద్, పూణే, లండన్‌లోని శాస్త్రజ్ఞులు, ఈ వ్యక్తులు వ్యాధి కారణంగా మరణించలేదని, ఆకస్మిక వడగళ్ళతుఫాను వల్ల మరణించారనీ తెలిపారు. వడగళ్ళు దాదాపు క్రికెట్ బాల్ అంత పెద్దవిగా ఉన్నాయి. వాటి నుండి తలదాచుకునేందుకు హిమాలయాలపై ఏ విధమైన ఆశ్రయమూ లేనందున అందరూ మరణించారు. కాలుష్యంలేని గాలి, అతిశీతల స్థితుల కారణంగా అనేక మృతదేహాలు చెడిపోకుండా చక్కగా సంరక్షించబడి ఉన్నాయి. ఈ ప్రాంతంలో భూపాతాలు జరగడం వలన కొన్ని మృతదేహాలు సరస్సులో పడిపోయాయి. మరణానికి ముందు ఈ వ్యక్తులంతా ఎక్కడకు వెళ్తూ ఉండి ఉంటారో నిర్ధారించలేకపోయారు. ఈ ప్రాంతంలో టిబెట్ వెళ్ళటానికి వర్తక మార్గాలు ఉన్నట్టు ఏ విధమైన చారిత్రిక ఆధారమూ లేదు. కానీ రూప్‌కుండ్, ప్రముఖ పుణ్యక్షేత్రమైన నందాదేవికి వెళ్ళే మార్గంలో ఉంది. నందా దేవి ఉత్సవం, రాజ్ జాట్ ఉత్సవాలతో దాదాపు 12 సంవత్సరాలకొకసారి జరపబడుతుంది.
సిసిఎంబి పరిశోధన ఫలితాలు
500 అస్థిపంజరాలపై హైదరాబాదు లోని సెంటర్ ఫర్ సెల్యులర్ అండ్ మాలిక్యులర్ బయాలజీ శాస్త్రవేత్తలు చేసిన పరీక్షల ఫలితాలను వెల్లడించారు. వీరి జన్యుపరిశోధనల ఆధారంగా ఈ అస్థిపంజరాలు విభిన్న జాతులకు చెందిన వ్యక్తులవిగా గుర్తించారు. ఇవి భారతీయులతోపాటు మధ్యధరా, ఆగ్నేయ ఆసియా ప్రాంతానికి చెందినవారి అవశేషాలని ఈ పరిశోధనలో పాలు పంచుకున్న ముఖ్యశాస్త్రవేత్త కుమారస్వామి తంగరాజ్‌ చెప్పాడు.
అంతర్జాతీయ పరిశోధన సంస్థలతో కలిసి సీసీఎంబీ చేసిన పదేళ్ళ ఈ పరిశోధనలో ఈ అస్థిపంజరాల్లో సగం భారతీయులవిగా కాగా మరో సగం మధ్యధరా ప్రాంతం, గ్రీస్‌, క్రిటా జాతులకు చెందినవిగా వెల్లడైంది. ఒక నమూనా మాత్రం ఆగ్నేయాసియా ప్రాంతానికి చెందిన వారిదిగా గుర్తించారు. టిబెట్‌లో వ్యాపారం కోసం వ్యాపారులూ, నందాదేవి దర్శనార్థం భక్తులూ ఈ మార్గం మీదుగా వెళ్తుంటే.. ప్రకృతి విపత్తుల కారణంగా సరస్సులో పడిపోయి మృతిచెంది ఉండొచ్చని అంచనా వేస్తున్నానని.. మరింత లోతైన పరిశోధనలతో ఈ విషయమై మరింత స్పష్టత వస్తుందని తంగరాజ్‌ చెప్పాడు.
పర్యాటక రంగం
రూప్‌కుండ్ అనేది హిమాలయాలలోని అందమైన పర్యాటక కేంద్రం. ఇది త్రిశూల్ (7120 మీ), నంద్‌ఘుంగ్టి (6310 మీ) అనే రెండు పర్వత శిఖరాల మధ్యన ఉంది. బెడ్ని బుగ్యల్ యొక్క ఎత్తైన పచ్చిక బయళ్ళ వద్ద సమీపాన ఉన్న గ్రామాల ప్రజలు ప్రతి ఆకురాలు కాలంలో ఒక సంప్రదాయ ఉత్సవం జరుపుకుంటారు. రూప్‌కుండ్ వద్ద పన్నెండు సంవత్సరాలకు ఒకసారి నందా దేవి రాజ్ జాట్ అనే అతిపెద్ద ఉత్సవం జరుగుతుంది. సంవత్సరంలో చాలా భాగం అస్థిపంజర సరస్సు మంచుతో కప్పబడి ఉంటుంది. రూప్‌కుండ్ కు వెళ్ళే ప్రయాణం ఆనందదాయకంగా ఉంటుంది. దారంతటా అన్ని వైపులా పర్వత శ్రేణులతో నిండి ఉంటుంది.
రూప్‌కుండ్ చేరటానికి వేర్వేరు మార్గాలు ఉన్నాయి. సాధారణంగా, సాహస యాత్రికులు రోడ్డు మార్గం ద్వారా లోహజంగ్ లేదా వాన్ వరకూ ప్రయాణిస్తారు. అక్కడ నుండి, వాన్ వద్ద మిట్టను ఎక్కి, రాణీకీ ధార్ చేరతారు. అక్కడ కొంత పీఠభూమి ప్రాంతం కూడా ఉంది, ఇక్కడ రాత్రివేళలో బసచేయవచ్చు. ఒకవేళ ఆకాశం స్పష్టంగా ఉంటే, బెడ్ని బుగ్యాల్, త్రిశూల్ లను చూడవచ్చును. తరువాత బెడ్ని బుగ్యాల్ వెళతారు. ఇది వాన్ నుండి 12–13 కిమీ ఉంటుంది. గుర్రాలు, గొర్రెలు, కంచరగాడిదల కొరకు పెద్ద గడ్డి మైదానాలు ఉన్నాయి. అక్కడ ఉన్న రెండు దేవాలయాలు, ఒక చిన్న సరస్సు ఆ ప్రాంతం యొక్క అందాన్ని ఇనుమడింప చేస్తూంటాయి. బెడ్ని బుగ్యాల్ నుండి హిమాలయాల శిఖరాన్ని చూడవచ్చు. పర్వతారోహకులు అక్కడ నుండి భాగువబాస వరకూ వెళతారు, అది బెడ్ని బుగ్యాల్ నుండి 10–11 కిమీ ఉంటుంది. సంవత్సరంలో అధికకాలం భాగువబాసలో వాతావరణం ప్రతికూలంగా ఉంటుంది. త్రిశూల్‌ను, 5000ల మీటర్ల కన్నా ఎత్తున్న ఇతర శిఖరాలనూ ఇక్కడ నుండి దగ్గరగా చూడవచ్చు. చుట్టూ ఉన్న పర్వతాల వాలులపై మీద అనేక జలపాతాలను, భూపాతాలనూ చూడవచ్చును. భాగువబాస నుండి, పర్వతారోహకులు రూప్‌కుండ్ గాని, శిలా సముద్రం (శిలల సముద్రం) గానీ, జునర్గాల్లి కోల్ పాస్ ద్వారా వెళతారు. ఇది సరస్సుకు కొంచం పైన ఉంటుంది.
ప్రముఖ సంస్కృతిలో రూప్‌కుండ్ అస్థిపంజరాలు
రూప్‌కుండ్ యొక్క అస్థిపంజరాలను నేషనల్ జాగ్రఫిక్ లిఖితరూపం "రిడిల్స్ ఆఫ్ ది డెడ్: స్కెల్టన్ లేక్"లో ప్రదర్శించారు.
బాహ్య లింకులు
వర్గం:ఉత్తరాఖండ్ సరస్సులు వర్గం:చమోలి జిల్లా
ధెమాజి
ధెమాజి, అసోం రాష్ట్రంలోని ధెమాజి జిల్లా ముఖ్య పట్టణం, జిల్లా ప్రధాన కార్యాలయం.
పద వివరణ
ధెమాజి పదం దేయోరి భాషలోని దేమా-జి నుండి వచ్చింది, ధెమాజి అంటే గొప్ప నీరు (వరద పీడిత ప్రాంతమని) అని అర్థం.
భౌగోళికం
27.48°N, 94.58°W అక్షాంక్షరేఖాంశాల మధ్య ఈ పట్టణం ఉంది. దీని సగటు ఎత్తు 91 మీటర్లు (298 అడుగులు) గా ఉంది. బ్రహ్మపుత్రా నదికి ఉత్తరాన ఉన్న ఈ ధెమాజి పట్టణానికి ఉత్తరాన అరుణాచల్ హిమాలయాలు, తూర్పున అరుణాచల్ ప్రదేశ్, పశ్చిమాన అస్సాం రాష్ట్ర లఖింపూర్ జిల్లా ఉంది. ఈ పట్టణం మీదుగా జియాధల్, గైనోడి, దిఖారి, డిహాంగ్, డిమో, సిమెన్ వంటి నదులతోపాటు ఇతర నదులు కూడా ప్రవహిస్తున్నాయి. సుబన్సిరి నది పట్టణ పశ్చిమ సరిహద్దు ద్వారా ప్రవహిస్తోంది.
చరిత్ర
ప్రస్తుతమున్న జిల్లా ప్రాంతాన్ని 400 సంవత్సరాలపాటు చుటియా రాజులు పాలించారు. గతకాలపు రాజధానికి సంబంధించిన శిథిలాలు ఇప్పటికీ ఈ పట్టణంలో కనిపిస్తుంటాయి. అహోం రాజులు నిర్మించిన గుగుహ డోల్, మా మణిపురి దాన్, పాడుమణి వంటి అనేక స్మారక చిహ్నాలు ఇక్కడ చూడవచ్చు.
1989, అక్టోబరు 14న లఖింపూర్ జిల్లా నుండి ధెమాజి విడిపోయి పూర్తిస్థాయి జిల్లాగా మారింది.
జనాభా
2011 భారత జనాభా లెక్కల ప్రకారం, ధెమాజి పట్టణ జనాభా 12,816 గా ఉంది. ఇందులో పురుషులు 51% మంది, స్త్రీలు 49% మంది ఉన్నారు. ధెమాజి సగటు అక్షరాస్యత రేటు 92% కాగా, జాతీయ సగటు 59.5% కంటే ఎక్కువగా ఉంది. పురుషుల అక్షరాస్యత 94%, స్త్రీ అక్షరాస్యత 89%గా ఉంది. ఈ మొత్తం జనాభాలో 11% మంది 6 సంవత్సరాల కంటే తక్కువ వయస్సు గలవారు ఉన్నారు.
రవాణా
జాతీయ రహదారి 15 ధెమాజి పట్టణం మీదుగా వెళుతోంది. మరో జాతీయ రహదారి 515 కులాజన్, సిలాపాథర్ వద్ద జాతీయ రహదారి 15ను విడిపోయి పసిఘాట్ వద్ద జోనై, సిలాపాథర్ గుండా వెళుతుంది. రంగియా రైల్వే డివిజన్ కు చెందిన ధెమాజి రైల్వే స్టేషన్ దాని బ్రాడ్-గేజ్ రైలు ద్వారా పట్టణంలో సేవలు అందిస్తోంది. గౌహతి, ముర్కాంగ్సెలెక్, టిన్సుకియాకు పలు రైళ్ళు నడుస్తున్నాయి. ధెమాజికి 66 కిలోమీటర్ల దూరంలో ఉత్తర లఖింపూర్ సమీపంలో ఉన్న లీలబరి విమానాశ్రయం, 80 కిలోమీటర్ల దూరంలో ఉన్న దిబ్రుగర్ సమీపంలో మోహన్బరి విమానాశ్రయం ఉన్నాయి. బ్రహ్మపుత్రపై ఉన్న బోగిబీల్ వంతెన ధెమాజిని రోడ్డు, రైలు మార్గాల ద్వారా దిబ్రుగర్ పట్టణంతో కలుపుతోంది. దీనిని 2018, డిసెంబరు 25న ప్రధాని నరేంద్ర మోడీ ప్రారంభించాడు.
రాజకీయాలు
ధెమాజి పట్టణం లఖింపూర్ లోకసభ నియోజకవర్గ పరిధిలో ఉంది. ధెమాజి జిల్లాలో రెండు అసెంబ్లీ నియోజకవర్గాలు (ధెమాజి, జోనాయ్) ఉన్నాయి. భారతీయ జనతా పార్టీకి చెందిన సర్బానంద సోనోవాల్ అస్సాం ముఖ్యమంత్రి అయ్యేవరకు 2016, మే నెలవరకు పార్లమెంటు సభ్యుడిగా ఉన్నాడు. భారతీయ జనతా పార్టీకి చెందిన ప్రదాన్ బారువా ప్రస్తుత లఖింపూర్ లోకసభ నియోజకవర్గం పార్లమెంటు సభ్యుడిగ ఉండగా, జోనాయ్ కు భుబోన్ పెగు స్వతంత్ర ఎమ్మెల్యేగా ఉన్నాడు. తకామ్ మిసింగ్ పోరిన్ కేబాంగ్, ఆల్ అస్సాం స్టూడెంట్స్ యూనియన్, అసోమ్ జతియాతాబాడీ యువ చరా పరిషత్, ఆల్ బోడో స్టూడెంట్స్ యూనియన్, నేషనల్ స్టూడెంట్స్ యూనియన్ ఆఫ్ ఇండియా, ఆల్ తాయ్ అహోమ్ స్టూడెంట్స్ యూనియన్, ఆల్ అస్సాం స్టూడెంట్స్ యూనియన్,, క్రిషక్ ముక్తి సంగ్రామ్ సమితి మొదలైనవి ఇక్కడ ప్రజాదరణ పొందాయి.
ఇతర లంకెలు
వర్గం:అసోం నగరాలు, పట్టణాలు
లింక్డ్‌ఇన్
లింక్డ్‌ఇన్  ఒక వృత్తిపరమైన సామాజిక వేదిక. ఉద్యోగ సమాచారం, వృత్తిపరమైన,వ్యాపార వార్తలు ఎక్కువగా ఉంటాయి.
బయటి లంకెలు
వర్గం:సామాజిక మాధ్యమాలు
సంతనూతలపాడు మండలం
సంతనూతలపాడు మండలం ప్రకాశం జిల్లా లోని మండలం.
జనాభా గణాంకాలు
2001 భారత జనాభా లెక్కలు ప్రకారం మండలం లోని జనాభా మొత్తం 60,462 -అందులో పురుషులు 31,598 మంది కాగా, స్త్రీలు 28,864 మంది ఉన్నారు.అక్షరాస్యత రేటు మొత్తం 60.47% - పురుషులు అక్షరాస్యత రేటు  72.49% - స్త్రీలు అక్షరాస్యత రేటు  47.25%
క్లియోపాత్రా
క్లియోపాత్రా VII ఫిలోపేటర్ (జనవరి 69 BC - 10 లేదా 12 ఆగస్టు 30 BC) ఈజిప్టులోని టోలెమిక్ రాజ్యానికి రాణి. 51 నుండి 30 BC వరకు తండ్రి నుండి అధికారాన్ని పొందిన క్లియోపాత్ర రాణిగా 20 ఏళ్లు ఈజిప్టు రాజ్యాన్ని పాలించింది. ఆమె ఈజిప్టుకు చిట్టచివరి ఫారో(Pharaoh).
క్రీ. పూ. 69లో రాజవంశంలో పుట్టింది క్లియోపాత్ర. ఆమె తండ్రి ఈజిప్టు రాజు 12వ టాలెమీ. టోలెమిక్ రాజవంశానికి చెందిన ఆమె మరణం తరువాత, ఈజిప్ట్ రోమన్ సామ్రాజ్యం ప్రావిన్స్‌గా మారింది. ఆమె మాతృభాష కొయిన్ గ్రీకు, ఈజిప్టు భాషను నేర్చుకున్న ఏకైక టోలెమిక్ పాలకురాలు ఆమె.
జీవిత చరిత్ర
రోమన్లు క్లియోపాత్రా తండ్రి టాలెమీని బందీ చేసి ఈజిప్టుని ఆక్రమించారు. దాంతో ఆయన పెద్ద కూతురు బెరినైస్‌ రోమన్ల సహకారంతో వారి సామంతరాణి అయ్యింది. ఇలా తండ్రిని మోసం చేసినందుకు తన చెల్లెలు క్లియోపాత్రా తనకు పక్కలో బల్లెమవుతుందేమోనని బెరినైస్‌కి భయం పట్టుకుంది. అందకుని తన సోదరిని అంతఃపురంలో బంధించి కట్టుదిట్టం చేసింది. కానీ అనూహ్యంగా తిరిగి రోమన్ల బిక్షతో టాలెమీ రాజయ్యాడు. ఆ వెంటనే రాజద్రోహానికి పాలుబడ్డ బెరినైస్‌ తలని నరికించాడు.
తండ్రి, అక్కల మధ్య సాగిన రాజకీయ చదరంగాన్ని కళ్లారా చూసినా క్లియోపాత్రా భయపడలేదు. తానూ రాణిని అవ్వాలని కలలు కన్నది. అయితే పర్యవసానం ఎలా ఉంటుందో తెలిసి ఈ విషయన్ని క్లియోపాత్రా అత్యంత గోప్యంగా ఉంచింది. రోమన్‌సైన్యం ఈజిప్టులో కవాతు చేసే సమయంలో రోమన్‌ యోధుడు, అందగాడైన మార్క్‌ ఆంటోని పై మనసుపడ్డా క్లియోపాత్ర బయటపడలేదు.
క్రీ.పూ. 51లో క్లియోపాత్రా తండ్రి 12వ టాలెమీ మరణించాడు. ఇక రాణి కావడానికి క్లియోపాత్రాకి మార్గం సుగమమం అయింది. అయితే ఈజిప్షియన్‌ రాజవంశ ఆచారం ప్రకారం తన తమ్ముడు 13వ టాలెమీని పెళ్లి చేసుకొని పాలనా పగ్గాలు ఇవ్వాల్సిరావడం క్లియోపాత్రకి అసలు నచ్చలేదు.
అయినా తమ్ముణ్ణి వివాహమాడి తాను రాణై, అతడు రాజై పాలన ప్రారంభించింది. కానీ పెత్తనమంతా తనదే కావాలని తమ్ముణ్ని నిర్దాక్షిణ్యంగా అణచివేసింది. అంతేకాకుండా ఈజిప్టు అంతా తనకే కావాలని రోమన్లపైనే ఎదురు తిరిగింది. కానీ ఇది బెడిసికొట్టి రోమన్‌ సైనిక దళాలు క్లియోపాత్రను గద్దెదించాయి. పైగా 13వ టాలెమీకి సకల అధికారాలూ అందాయి.
ఇక అక్కడ బానిసగా బతకడం ఇష్టం లేక తన అనుచరులతో కలిసి ఆమె ఈజిప్టుని వదిలి పారిపోయింది. రాజ్యాన్ని భోగాన్ని వదిలి భీకర వాతావరణంలో తిండి తిప్పలు లేకుండా గడిపింది. ఓటమిని అంగీకరించే వ్యక్తికాదామె. అందుకే నేరుగా రోమన్‌ అధినేత జులియస్‌ సీజర్‌ కే వలవేయాలనుకుంది. దానికోసం క్లియోపాత్రా ఓ పన్నాగంపన్నింది.
తన సహచరులను ఓ అందమైన తివాచీ తెమ్మంది. అందులో ఆమె పడుకొని చాపలా తనను చుట్టమంది. ఆ తివాచీని జులియస్‌ సీజర్‌ వద్దకు చేర్చమంది. ఒక్కో పొరనూ విప్పుకొంటూ ఆయన కాళ్లదగ్గర మోకరిల్లింది. ఆ సౌందర్యరాశిని చూసేసరికి జులియస్‌ సీజర్‌ పరవశుడైపోయాడు. ఆమె అందానికి బానిసైపోయాడు. ఆమె చెప్పిన మాటలకు తల ఆడించడం మొదలుపెట్టాడు.
ఇదే అదనుగా టాలెమీపై యుద్ధం ప్రకటించడం, అతన్ని ఓడించడం, చివరకు మరణించేలా 22 ఏళ్ళ క్లియోపాత్రా చేసింది. ఆ తరువాత ఆమె ఈజిప్టు అధినేత్రి.అవడమేకాక రోమన్‌ చక్రవర్తి జులియస్‌ సీజర్‌కి భార్య కూడా అయింది.
అయితే అప్పుడే తెలుసుకుంది తన తొలి ప్రియుడు ఆంటోనీ ఎవరో కాదు - తన భర్తకి కుడి భుజం అని! కాలక్రమంలో క్రీ. పూ. 44లో జులియస్‌ సీజర్‌ని కుట్రదారులు చంపేశారు. రోమన్‌ ప్రాంతానికి ఆంటోనీ రాజయ్యాడు. సైనిక సాయం కావాలంటూ ఈజిప్టు రాణి క్లియోపాత్రాకి వర్తమానం పంపించాడు. సరిగ్గా 14 ఏళ్ళ కిందటి తన ప్రియుడు - తనంతట తానే స్నేహహస్తం సాచినట్టయింది. దీంతో ఆమె సువర్ణ తాపడాలతో, జిగేల్‌మనే అలంకరణలతో, సంగీత మేళాలతో, లెక్కలేనన్ని బహుమతులతో, పిల్లంగ్రోవి వాద్యకారులతో కూడిన ఓడలో అక్కడికి చేరింది. ఓడదిగి రతీదేవిలా నడిచి ఆంటోని ఎదుట నిలిచింది.
రెప్పపాటు కాలంలో ఆమెకు పరవశుడైపోయాడు. జీవితాంతమూ ఆమెకు బానిసైపోయాడు. అయితే ఆ ఆనందం ఎంతో కాలం నిలువలేదు. ఆంతరంగిక శత్రువులు ఆంటోనీపై పగబట్టారు. చేసేది లేక ఆంటోని కత్తితో తనను తాను పొడుచుకొని, ఆమె ఒడిలో కన్నుమూశాడు. ప్రియుడు లేనిదే జీవితం లేదనుకున్న 39 వయసులో క్లియోపాత్రా తాచుపాముతో తన వక్షస్థలంపై కాటు వేయించుకొని కన్నుమూసింది.
కపిల్ సిబల్
కపిల్ సిబల్ (జననం: ఆగస్టు 8, 1948) ఈయన భారతీయ రాజకీయ నాయకుడు, న్యాయవాది.
తొలినాళ్ళ జీవితం
ఈయన 1948 ఆగస్టు 8 న పంజాబ్‌ లోని జలంధర్‌లో జన్మించాడు. ఈయన కుటుంబం 1947 లో విభజన సమయంలో భారతదేశానికి వలస వచ్చారు. కపిల్ సిబల్ 1964 లో ఢిల్లీలోని సెయింట్ జాన్స్ హై స్కూల్ లో తన పాఠశాల విద్యను, ఢిల్లీ విశ్వవిద్యాలయంలోని సెయింట్ స్టీఫెన్స్ కాలేజీలో ఎల్.ఎల్.బి డిగ్రీని, ఫ్యాకల్టీ ఆఫ్ లాను, చరిత్రలో ఎం.ఏ. పట్టాను పొందాడు. ఈయన 1972 లో బార్ అసోసియేషన్‌లో చేరడు. 1973 లో  ఇండియన్ అడ్మినిస్ట్రేటివ్ సర్వీసెస్‌కు అర్హత సాధించాడు. కానీ ఈ ఉద్యోగాన్ని తిరస్కరించి న్యాయ విద్యను కొనసాగించాలని నిర్ణయించుకున్నాడు. 1977 లో తన ఎల్. ఎల్.ఎమ్ ను  హార్వర్డ్ లా స్కూల్ లో పూర్తిచేసాడు.
కెరీర్
ఈయన 1983 లో సీనియర్ న్యాయవాదిగా నియమించబడ్డాడు. 1989 లో భారతదేశ అదనపు సొలిసిటర్ జనరల్గా నియమించబడ్డాడు. ఈయన మూడు పర్యాయాలు 1995-1996, 1997-1998, 2001-2002లో సుప్రీంకోర్టు బార్ అసోసియేషన్ అధ్యక్షుడిగా పనిచేశాడు. ఈయన జాతీయ దినపత్రికలలో భద్రత, అణు విస్తరణ, ఉగ్రవాదం వంటి వివిధ అంశాలపై అనేక వ్యాసాలను రాసాడు. ఈయన 2004 సార్వత్రిక ఎన్నికలలో కాంగ్రెస్ పార్టీ తరపున చాంద్ని చౌక్ లోక్ సభ నియోజకవర్గం నుంచి పోటీచేసి భారతీయ జనతా పార్టీకి చెందిన స్మృతి ఇరానీపై గెలిచాడు. ఆనాటి ప్రధానమంత్రి మన్మోహన్ సింగ్ కేబినెట్‌లో కేంద్ర సైన్స్, టెక్నాలజీ, ఎర్త్ సైన్సెస్ మంత్రిగా పనిచేశాడు. 2009 సార్వత్రిక లోక్‌సభ ఎన్నికల్లో చాందిని చౌక్ నియోజకవర్గం నుంచి భారత జాతీయ కాంగ్రెస్ తరపున రెండోసారి పోటీచేసి గెలుపొందాడు.
పదవులు
ఈయన అదనపు సొలిసిటర్ జనరల్ ఆఫ్ ఇండియా (డిసెంబరు 1989 - 1990), ఇందిరా గాంధీ నేషనల్ ఓపెన్ యూనివర్శిటీ (1993) ప్రెసిడెంట్. సుప్రీం కోర్ట్ బార్ అసోసియేషన్ (1995-96, 1997-98, 2001-2002) ; సభ్యుడు. రాజ్యసభ (జూలై 1998) సభ్యుడు. ఎగ్జిక్యూటివ్ కౌన్సిల్, ఇన్స్టిట్యూట్ ఆఫ్ కాన్స్టిట్యూషనల్ అండ్ పార్లమెంటరీ స్టడీస్ (జూలై, 2001) సభ్యుడు. వ్యాపార సలహా కమిటీ (ఆగస్టు, 2001) సభ్యుడు, హోం వ్యవహారాల కమిటీ (జనవరి, 2002) కో-చైర్మన్, ఇండో-యుఎస్ పార్లమెంటరీ ఫోరం (2002) సభ్యుడు, బోర్డ్ ఆఫ్ ఇంటర్నేషనల్ ఎయిడ్స్ వ్యాక్సిన్ ఇనిషియేటివ్ (2002) సభ్యుడు.
వ్యక్తిగత జీవితం
ఈయన తండ్రి న్యాయవాది. ఈయన కుటుంబం 1947 లో విభజన సమయంలో భారతదేశానికి వలస వచ్చారు. 1994 లో హెచ్ఎల్ సిబల్ ను ఇంటర్నేషనల్ బార్ అసోసియేషన్ "లివింగ్ లెజెండ్ ఆఫ్ ది లా"గా పేర్కొంది. ఈయన 1973 లో నినా సిబల్‌ను వివాహం చేసుకున్నాడు. ఈమె 2000 లో రొమ్ము క్యాన్సర్‌తో మరణించింది. ఈయనకు తన మొదటి వివాహం నుండి ఇద్దరు కుమారులు అమిత్, అఖిల్. వీరు ఇద్దరూ న్యాయవాదులు. ఈయన 2005 లో ప్రోమిలా సిబల్‌ను వివాహం చేసుకున్నాడు. అతని సోదరుడు కన్వాల్ సిబల్, భారత విదేశాంగ సేవ యొక్క రిటైర్డ్ దౌత్యవేత్త, భారత మాజీ విదేశాంగ కార్యదర్శి.
మూలాలు
వర్గం:1948 జననాలు వర్గం:జీవిస్తున్న ప్రజలు వర్గం:న్యాయవాదులు
ఓయ్ నిన్నే
ఓయ్ నిన్నే, 2017 అక్టోబరు 6న విడుదలైన తెలుగు రొమాంటిక్ సినిమా. ఎస్.వి.కె. సినిమా బ్యానరులో వంశీ కృష్ణ శ్రీనివాస్ నిర్మించిన ఈ సినిమాకు సత్యం చల్లకోటి దర్శకత్వం వహించాడు. ఇందులో నూతన తారలు మార్గాని భరత్‌, సృష్టి డాంగే జంటగా నటించగా, శేఖర్ చంద్ర సంగీతం సమకూర్చాడు.
నిర్మాణం
అందాల పోటీలో వంశీ కృష్ణ శ్రీనివాస్‌ను కలిసిన తర్వాత రాజకీయ నాయకుడు మార్గని భరత్ ఇందులో ప్రధాన పాత్ర పోషించాడు, ఇందులోని న్యాయమూర్తి పాత్రకోసం భరత్ పద్దెనిమిది కిలోలు బరువు తగ్గాడు. తమిళ నటి సృష్టి డాంగే ఈ సినిమాతో తెలుగు సినీరంగంలోకి అడుగుపెట్టింది. ఈ చిత్రం అక్టోబరులో విడుదలయింది. ఈ సినిమా టైటిల్ ఓయ్ నిన్నే అని హీరో, హీరోయిన్ ను పిలువడాన్ని సూచిస్తుంది.
పాటలు
సినిమా పాటలను శేఖర్ చంద్ర స్వరపరిచారు.
బయటి లంకెలు
వర్గం:తెలుగు ప్రేమకథ చిత్రాలు వర్గం:రఘుబాబు నటించిన చిత్రాలు వర్గం:తనికెళ్ళ భరణి చిత్రాలు
ఖొండు ప్రజలు
ఖోండులు (కొంధ, కంధ అని కూడా పిలుస్తారు) భారతదేశంలో ఒక గిరిజన సంఘం. సాంప్రదాయకంగా వీరు వేటగాళ్ళు. జనాభా గణాంకాల ప్రయోజనాల వారు పర్వత నివాస ఖోండులు, కోసం సాదా-నివాస ఖోండులుగా విభజించబడ్డారు; ఖోండులు అందరూ తమ వంశం ద్వారా గుర్తించబడతారు. సాధారణంగా సారవంతమైన భూమిని కలిగి ఉంటారు. కాని అడవులలో వారి అనుసంధానం, యాజమాన్యానికి చిహ్నంగా అడవులలో వేట, సేకరణ, కోతకోయడం - కాల్చడం వంటివి చేస్తారు. ఖోండులు కుయి, కువి భాషలను మాట్లాడతారు. వాటిని ఒడియా లిపిలో వ్రాస్తారు.
భూ-నివాసితులైన ఖోండులు, అటవీ వాతావరణానికి ఎక్కువ అనుకూలతను ప్రదర్శిస్తారు. అయినప్పటికీ, విద్య, వైద్య సదుపాయాలు, నీటిపారుదల, తోటల పెంపకం మొదలైన వాటిలో అభివృద్ధి జోక్యం కారణంగా, వారు అనేక విధాలుగా ఆధునిక జీవన విధానంలోకి బలవంతంగా నెట్టివేయబడ్డారు. వారి సాంప్రదాయ జీవన విధానం, ఆర్థిక వ్యవస్థ ఆచార లక్షణాలు, రాజకీయ సంస్థ, నిబంధనలు, విలువలు, ప్రపంచ దృక్పథం చాలా కాలంగా తీవ్రంగా మార్చబడ్డాయి.
వారు ఆంధ్రప్రదేశు, బీహారు, ఛత్తీసుఘడు, మధ్యప్రదేశు, మహారాష్ట్ర, ఒరిస్సా, పశ్చిమ బెంగాలు రాష్ట్రాలలో నియమించబడిన షెడ్యూల్డు తెగ.
భాష
ఖోండులు మాతృభాష కుయి. ఇది గోండి, కువిలతో చాలా దగ్గరి సంబంధం కలిగి ఉంది. . కుయి ఓడియా లిపితో వ్రాయబడుతున్న ద్రావిడ భాష.
సంఘం
ఖోండుల అటవీ, కొండ వాతావరణంలో నివసించడానికి అనుకూలతను ప్రదర్శించే వ్యవసాయాధారిత జీవనవిధానం అనుసరిస్తారు. అయినప్పటికీ విద్య, వైద్య సదుపాయాలు, నీటిపారుదల, తోటల పెంపకం మొదలైన వాటిలో అభివృద్ధి జోక్యం కారణంగా, వారు అనేక విధాలుగా ఆధునిక జీవన విధానంలోకి బలవంతం నెట్టబడ్డారు. వారి సాంప్రదాయ జీవన విధానం, ఆర్థిక వ్యవస్థ ఆచార లక్షణాలు, రాజకీయ సంస్థ, నిబంధనలు, విలువలు, ప్రపంచ దృక్పథం ఇటీవలి కాలంలో తీవ్రంగా మార్పులకు గురైయ్యారు. సాంప్రదాయ ఖోండు సమాజంలో వంశాలమీద ఆధారపడి గుర్తించబడుతున్నారు. వీటిలో ప్రతి ఒక్కటి టోటెం ఆధారంగా గుర్తించబడిన సంబంధిత కుటుంబాల పెద్ద సమూహాన్ని కలిగి ఉంటుంది. సాధారణంగా మగ అడవి జంతువు కుటుంబాల వంశాలకు పేర్లుగా ఉంటాయి. ప్రతి వంశానికి సాధారణంగా ఒక సాధారణ ఇంటిపేరు ఉంటుంది. వంశంలోని అత్యంత శక్తివంతమైన కుటుంబానికి చెందిన పురుషులు వంశానికి నాయకత్వం వహిస్తాడు. ఖోండ్సు అన్ని వంశాలు సాధారణంగా ఖొండ్సులో అత్యంత శక్తివంతమైన వంశానికి నాయకుడైన "కొంధు ప్రధాను" కు విధేయత చూపిస్తాయి.
ఖోండు కుటుంబం తరచూ అణు కుటుంబాలుగా ఉంటాయి. అయితే విస్తరించిన ఉమ్మడి కుటుంబాలు కూడా కనిపిస్తాయి. ఆడ కుటుంబ సభ్యులు ఖోండు సమాజంలోని మగ సభ్యులతో సమాన సామాజిక ప్రాతిపదికన హోదా కలిగి ఉన్నారు. వారు వారి తల్లిదండ్రులు, భర్త లేదా కొడుకుల గురించి ప్రస్తావించకుండా ఆస్తిని వారసత్వంగా, స్వంతం చేసుకొని, దాని మీద ఆధిపత్యం కలిగి ఉండవచ్చు, దానవిక్రయాలు చేయవచ్చు. స్త్రీలకు భర్తను ఎన్నుకునే హక్కు ఉంది. విడాకులు తీసుకునే అధికారం ఉంటుంది. అయితే కుటుంబం పితృస్వామ్య విధానాన్ని అనుసరిస్తుంది. విడాకులు తీసుకున్న స్త్రీలు, వితంతువులైన స్త్రీలు, పురుషులకు పునర్వివాహం సాధారణం. ఖోండు సమాజంలో పిల్లలను ఎప్పుడూ చట్టవిరుద్ధంగా పరిగణించరు. సహజంగా జన్మించిన పిల్లలకు లభించే అన్ని హక్కులతో వారి జీవ లేదా పెంపుడు తండ్రుల వంశ పేరును వారసత్వంగా పొందుతారు. ఖొండులలో కౌమార బాలికలు, అబ్బాయిల కొరకు ప్రత్యేక వసతిగృహాలు ఉంటాయి. ఇది వారి విద్యా ప్రక్రియలో ఒక భాగం. బాలికలు, బాలురు తమ వసతి గృహంలో రాత్రి నిద్రపోతారు. సాంఘిక నిషేధాలు, పురాణాలు, ఇతిహాసాలు, కథలు, చిక్కులు, సామెతలు, రాత్రంతా పాడటం, నృత్యం చేయడం ద్వారా నేర్చుకుంటారు, తద్వారా తెగ మార్గం నేర్చుకుంటారు. బాలికలకు సాధారణంగా ఇంటిపని, పిల్లలను పెంచే మార్గాలు బోధించబడతాయి. అయితే బాలురు వేట కళను, ధైర్యం, యుద్ధం, పూర్వీకుల ఇతిహాసాలను నేర్చుకుంటారు. ధైర్యం, వేటలో నైపుణ్యం ఖోండు తెగలో మనిషికి గౌరవాన్ని నిర్ణయిస్తాయి. మొదటి రెండవ ప్రపంచ యుద్ధాల సమయంలో పెద్ద సంఖ్యలో ఖోండ్లను బ్రిటిషు వారు సైన్యంలో నియమించారు. సహజ అడవి యుద్ధ నిపుణులుగా బహుమతి పొందారు. ఈ రోజు కూడా ఖొండు పురుషులలో ఎక్కువ భాగం భారత పోలీసు లేదా భారత సాయుధ దళాలలో చేరి వారి ధైర్యాన్ని నిరూపించుకునే అవకాశాన్ని కోరుకుంటారు. పురుషులు సాధారణంగా అడవులలో మేత లేదా వేటాడతారు. వారు వివిధ రకాల వరి, కాయధాన్యాలు, కూరగాయలను పండించే కొండ వాలులలో సాగును మార్చే పద్ధతిని కూడా అభ్యసిస్తారు. మహిళలు సాధారణంగా ఇంటి పనులన్నింటినీ సుదూర ప్రవాహాల నుండి నీరు తీసుకురావడం, వంట చేయడం, ఇంటిలోని ప్రతి సభ్యునికి ఆహారాన్ని అందించడం, పురుషులకు సాగు, పంటకోత, మార్కెట్లో ఉత్పత్తుల అమ్మకం వంటి వాటికి సహాయం చేస్తారు.
ఖోండు సాధారణంగా వంశం వెలుపలి వివాహసంబంధాన్ని అభ్యసిస్తారు. ఆచారం ఆధారంగా వివాహం వంశ సరిహద్దులను దాటాలి (అశ్లీల నిషిద్ధం). అంటే వివాహాలు వంశానికి వెలుపల జరుగుతాయి (ఇంకా వెలుపలి ఖోండు జనాభాలో). సహచరుడిని సంపాదించడానికి తరచుగా చర్చల ద్వారా ఉంటుంది. ఏదేమైనా సంగ్రహించడం లేదా తప్పించుకోవడం ద్వారా వివాహం కూడా చాలా అరుదుగా జరుగుతుంది. వివాహం కోసం వధువు ధర (కన్యాశుల్కం) వధువు తల్లిదండ్రులకు వరుడు చెల్లిస్తారు. ఇది ఖోండుల అద్భుతమైన లక్షణం. వధువు ధర సాంప్రదాయకంగా పులి చర్మాల రూపంలో చెల్లించబడేది. అయితే ఇప్పుడు భూమి లేదా బంగారు రూపంలో వధువు ధరను చెల్లించే సాధారణ పద్ధతి.
ఆర్ధికం
ఖోండులు (స్థానికంగా కుయి స్థానికంగా) ఒరిస్సాలోని అతిపెద్ద గిరిజన సమూహాలలో ఒకటి. వారు సాంస్కృతిక వారసత్వం, ప్రకృతి విలువలను గౌరవించడానికి కేంద్రాలుగా ఉన్నాయి. ఒరిస్సాలోని కంధమాలు జిల్లా (పూర్వం ఫుల్బానీ జిల్లాలో ఒక భాగం)లో ఖోండుల జనాభాలో యాభై-ఐదు శాతం ఉంది. ఫలితంగా దీనికి తెగ పేరు పెట్టారు.
వారు తినడానికి లభించే పండ్లు, మూలాలను సేకరించడానికి సామూహిక వేట కోసం వారు బయలుదేరుతారు. వారు సాధారణంగా సాలు, మహువా విత్తనాల నుండి సేకరించిన నూనెతో ఆహారాన్ని వండుతారు. వారు ఔషధ మొక్కలను కూడా ఉపయోగిస్తారు. ఈ పద్ధతులు మనుగడ కోసం ప్రధానంగా అటవీ వనరుల మీద ఆధారపడేలా చేస్తాయి. ఖోండుల సంరక్షణ కోసం చేపలు, మాంసాన్ని పొగడతారు. ఖోండుల డోంగ్రియా వంశం కొరాపుటు జిల్లాలోని నియాంగిరి శ్రేణి ఎత్తైన వాలులలో, సరిహద్దు మీదుగా కలహండిలో నివసిస్తారు. వారు తమ జీవనోపాధి కోసం పూర్తిగా ఏటవాలు పర్వతప్రాంతాలలో పనిచేస్తారు.
తిరుగుబాట్లు
ఖోండులు అనేక సందర్భాలలో అధికారానికి వ్యతిరేకంగా కొంతెత్తారు. ఉదాహరణకు, 1817 లో - 1836 లో వారు బ్రిటిషు ఈస్ట్ ఇండియా కంపెనీకి వ్యతిరేకంగా తిరుగుబాటు చేశారు.
సాంఘిక, పర్యావరణం
నియాంగిరి పర్వతాలలోని లోని వారి నివాసం బాక్సైటు సమృద్ధిగా ఉన్నందున ఈ తెగకు చెందిన డోంగ్రియా ఖోండు విభాగం భవిష్యత్తును యు.కె.కు చెందిన " వేదంతా రిసోర్సెసు " అనే మైనింగు కంపెనీ బెదిరించింది. ఇందుకు బాక్సైటు కూడా ఒక కారణం. నటి జోవన్నా లుమ్లే వివరించిన " సర్వైవల్ ఇంటర్నేషనలు " లఘు చిత్రం తెగ దుస్థితిని వివరించింది. 2010 లో భారత పర్యావరణ మంత్రిత్వ శాఖ ఒరిస్సాలో అల్యూమినియం రిఫైనరీని ఆరు రెట్లు విస్తరణను నిలుపుదల చేయాలని వేదాంత వనరులను ఆదేశించింది. దాని అవసరాలను గౌరవించడంలో భాగంగా 2011 లో అమ్నెస్టీ ఇంటర్నేషనలు డోంగ్రియా ఖోండుల హక్కులకు సంబంధించిన నివేదికను ప్రచురించింది. మంత్రి నిర్ణయానికి వ్యతిరేకంగా వేదాంత విజ్ఞప్తి చేశారు.
2013 ఏప్రిలులో నియాంగిరి కొండలలో వేదాంత ప్రాజెక్టు మీద నిషేధాన్ని సుప్రీంకోర్టు సమర్థించింది. దీనివల్ల ప్రభావితమైన ఆ వర్గాల అభిప్రాయాలను తప్పనిసరిగా పరిగణించాలని తీర్పునిచ్చింది. మొత్తం 12 గిరిజన గ్రామాలు 2013 ఆగస్టులో ఈ ప్రాజెక్టుకు వ్యతిరేకంగా ఓటు వేశాయి. 2014 జనవరిలో పర్యావరణ, అటవీ మంత్రిత్వ శాఖ ఈ ప్రాజెక్టును నిలిపివేసింది.
వేదాంతాన్ని ఆపడానికి తమకు సహాయం చేయమని తెగ జేమ్స్ కామెరానుకు విజ్ఞప్తి చేసింది. ఇదే విధమైన విషయంతో వ్యవహరించే అవతారు చిత్రం రచయిత వారి దుస్థితిని అర్థం చేసుకుంటారని లెక్కించారు. వెరైటీ మ్యాగజైన్‌లో ఒక ప్రకటన ఇలా చెప్పింది: "జేమ్స్ కామెరాన్‌కు విజ్ఞప్తి. అవతార్ ఫాంటసీ ... నిజం. భారతదేశంలోని డోంగ్రియా కొండు తెగ తమ పవిత్ర పర్వతాన్ని నాశనం చేయడంలో నరకం చూపిన మైనింగు కంపెనీకి వ్యతిరేకంగా తమ భూమిని కాపాడుకోవడానికి కష్టపడుతోంది. దయచేసి సహాయం చెయ్యండి డోంగ్రియా. " ఈ పోరాటానికి ప్రముఖులలో అరుంధతి రాయి (బుకరు బహుమతి పొందిన రచయిత), అలాగే బ్రిటిషు నటులు జోవన్నా లుమ్లే, మైఖేల్ పాలిను వంటి ఇతర ప్రముఖులు మద్దతు ఇస్తున్నారు. సేవ్ నియాంగిరి కమిటీ నాయకుడు లింగరాజు ఆజాదు మాట్లాడుతూ డోంగ్రియా ఖోండు "దాని సాంప్రదాయ భూములు, ఆవాసాల మీద హక్కు వివిక్త తెగకు మాత్రమే కాదు, మన సహజ వారసత్వాన్ని పరిరక్షించడంలో ప్రపంచం మొత్తానికి ఉంటుంది" అని అన్నారు.
ది సాక్రిఫైజ్
ది సాక్రిఫైజ్, 1985లో వచ్చిన స్వీడన్ చిత్రం. ప్రముఖ రష్యన్ చిత్ర దర్శకుడు తార్కి విస్కీ దర్శకత్వంలో తెరకెక్కిన ఈ చిత్రం అతని చివరి చిత్రం. మూడో ప్రపంచ యుద్దపు భయానకావర్ణ నేపథ్యంగా ఈ చిత్రం రూపొందించబడింది.
కథ
భార్యతో అతడి జీవితం ప్రేమ లేని పొడి పొడి జీవితమవుతుంది. భార్యా పిల్లలతో, ప్రేమరాహిత్యం గుదిబండగా మారి అతన్ని ఇక శూన్య జీవిగా మారుస్తుంది. తాను ప్రాణంగా ప్రేమించే చిన్నకొడుకుతో, భార్యా, కూతురు, డాక్టర్ మిత్రుడితో కలిసి తన పుట్టిన రోజు వేడుకని సముద్రతీరంలోని తన ఇంట్లో ఎంతో ఆనందంగా జరపాలి అనుకుంటాడు. కానీ తనలో ఉన్న తార్కికత, జ్ఞాన భారం అతడిని రోజు రోజుకు భయానికి, ఆందోళనకు గురిచేస్తుంటాయి. దీనికి తోడు యూరోపియన్ సమాజంలో ఉన్న యుద్ద గాయాలు, కొత్త యుద్దం తాలూకు భయాలను రెట్టింపు చేస్తుంటాయి. అణుయుద్దం అనివార్యం అనుకొని కృంగిపోతాడు అలెగ్జాండర్.
ఇతర లంకెలు
వర్గం:హాలీవుడ్ చిత్రాలు
సురేష్ రఘుతు
జననం, విద్యాభాస్యం
సురేష్ రగుతు 26 జూన్ 1987లో పశ్చిమ బెంగాల్ రాష్ట్రం, ఖరాగపూర్ లో జీవానందం రఘుతు, మణి రఘుతు దంపతులకు జన్మించాడు. సురేష్ తండ్రి రైల్వేస్ లో ఉద్యోగం కావడంతో ఆయన విద్యాభాస్యం అంత ఖరాగపూర్ లో సాగింది. ఆయన హైదరాబాద్ మాసాబ్ ట్యాంక్ లోని జె.ఎన్.టి.యు లో ఫైన్ ఆర్ట్స్ కోర్స్ లో చేరి, సినిమాలపై మక్కువతో సినీరంగంలో ప్రయత్నాలు మొదలు పెట్టాడు.
సినీ జీవితం
సురేష్ రగుతు జె.ఎన్.టి.యు లో ఫైన్ ఆర్ట్స్ కోర్స్ లో చేరి, సినిమాలపై మక్కువతో సినీరంగంలో అవకాశాల కోసం ప్రయత్నాలు మొదలు పెట్టాడు. ఆయన 2007లో కె.కె.సెంథిల్ కుమార్ వద్ద అసిస్టెంట్ కెమరామెన్ గా చేరి అరుంధతి, మగధీర , ఈగ , గోల్కొండ హైస్కూల్ వంటి సినిమాలకు పని చేశాడు. సురేష్ రఘుతు 2014లో విడుదలైన చందమామ కథలు సినిమా ద్వారా తొలిసారిగా సినిమాటోగ్రాఫర్ గా పని చేశాడు.
పద్మ అవార్డులు 2023
పద్మ పురస్కారం అనేది భారత ప్రభుత్వంచే అందించబడే అత్యున్నత పురస్కారాలలో ఒకటి. కళలు, విద్య, పరిశ్రమలు, సాహిత్యం, శాస్త్రం, క్రీడలు, సామాజిక సేవ, ప్రజా జీవితాలు.. ఇలా వివిధ రంగాలలో విశిష్ట సేవ చేసినవారికి పద్మ అవార్డు అందించబడుతుంది. భారత పౌరులకు పద్మ విభూషణ్ పురస్కారం, పద్మభూషణ్ పురస్కారం, పద్మశ్రీ పురస్కారం పేరిట ఈ పురస్కారం గణతంత్ర దినోత్సవం నాడు ప్రకటిస్తారు. రాష్ట్రపతి భవన్‌లో ఏటా మార్చి లేదా ఏప్రిల్‌లో రాష్ట్రపతి చేతుల మీదుగా అవార్డులను ప్రదానం చేస్తారు.
గణతంత్ర దినోత్సవం 2023ను పురస్కరించుకుని కేంద్ర ప్రభుత్వం పద్మ పురస్కారాలను ప్రకటించింది. మొత్తం 106 మందికి పద్మ అవార్డులను ప్రకటించగా వారిలో ఆరుగురికి పద్మ విభూషణ్, తొమ్మిది మందికి పద్మ భూషణ్, మరో 91 మందికి పదశ్మీ అవార్డులు వరించాయి. వీటిలో తెలుగు రాష్ట్రాలకు మొత్తంగా 12 పద్మ అవార్డులు దక్కడం విశేషం.
మూలాలు
వర్గం:పద్మ పురస్కారాలు
వాణి పత్రిక
వాణి పత్రిక ఆల్ ఇండియా రేడియో (ఆకాశవాణి) ప్రచురిస్తున్న వార్తాపత్రిక. దీనిలో కొన్ని కథలు, వార్తావిశేషాలతో బాటు అన్ని ఆకాశవాణి కేంద్రాల కార్యక్రమాల వివరాలు తెలియజేసేవారు.
దీని 13 వ సంపుటము 1962 సంవత్సరంలో విడుదలైనది. ఈ పత్రిక ప్రతినెల 7, 22 తేదీలలో విడుదలయై ప్రజలకు అలరించేది.
ఆచంట జానకిరాం ఈ పత్రికకు సహాయ సంపాదకులుగా పనిచేశారు.
మూలాలు
వర్గం:తెలుగు పత్రికలు
జెట్టి శేషారెడ్డి
డాక్టర్ జెట్టి శేషారెడ్డి ప్రముఖవైద్య నిపుణుడు, నెల్లూరు పట్టణంలో ప్రజావైద్యునిగా ప్రజలకు ఉచిత వైద్యాన్ని అందించిన వ్యక్తి. 1956లో వైద్య విద్య పూర్తి కాగానే రామచంద్రారెడ్డి ప్రజావైద్యశాలలో డాక్టర్ పుచ్చలపల్లి రామచంద్రారెడ్డి గారి ఆధ్వర్యంలో డాక్టర్ గా జీవితం ప్రారంభించారు.
మూలాలు
డాక్టర్ జెట్టి శేషారెడ్డి జీవితం - స్మృతులు
వర్గం:తెలుగువారు వర్గం:తెలుగువారిలో వైద్యులు వర్గం:1915 జననాలు వర్గం:నెల్లూరు జిల్లా వైద్యులు
మసల (ఖుర్ద్)
మసల (ఖుర్ద్), తెలంగాణ రాష్ట్రం, ఆదిలాబాద్ జిల్లా, బేల మండలంలోని గ్రామం. ఇది మండల కేంద్రమైన బేల నుండి 7 కి. మీ. దూరం లోను, సమీప పట్టణమైన ఆదిలాబాద్ నుండి 38 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు, ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
హర్దొ రత్తన్
భౌగోళికం, జనాభా
Hardo Rattan (391) గ్రామం అమృత్‌సర్ జిల్లాకు చెందిన అమృత్‌సర్- II తాలూకాలోని గ్రామం, ఇది 2011 జనగణన ప్రకారం 160 ఇళ్లతో మొత్తం 871 జనాభాతో 240 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 23 కి.మీ. దూరంలో ఉంది. గ్రామంలో మగవారి సంఖ్య 448, ఆడవారి సంఖ్య 423గా ఉంది. షెడ్యూల్డ్ కులాల సంఖ్య 276 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37652.
మసల (ఖుర్ద్)
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు బేలలో ఉన్నాయి. సమీప జూనియర్ కళాశాల బేలలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు ఆదిలాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఆదిలాబాద్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఆదిలాబాద్లో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
హర్దొ రత్తన్
విద్యా సౌకర్యాలు
సమీప వృత్తివిద్యా శిక్షణ పాఠశాలలు (Attari) గ్రామానికి 5 నుంచి 10 కిలోమీటర్ల లోపే ఉంది.
మసల (ఖుర్ద్)
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
హర్దొ రత్తన్
విద్యా సౌకర్యాలు
సమీప దివ్యాంగుల ప్రత్యేక పాఠశాల (Attari) గ్రామానికి 5 నుంచి 10 కిలోమీటర్ల లోపే ఉంది.
మసల (ఖుర్ద్)
సమాచార, రవాణా సౌకర్యాలు
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
హర్దొ రత్తన్
తాగు నీరు
చెరువు/కొలను/సరస్సు నీరు ఉంది.
మసల (ఖుర్ద్)
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. అసెంబ్లీ పోలింగ్ స్టేషన్ గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
హర్దొ రత్తన్
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది. పౌర సరఫరాల శాఖ దుకాణం లేదు. సమీప పౌర సరఫరాల శాఖ దుకాణంగ్రామానికి 5 కిలోమీటర్ల లోపే ఉంది.
మసల (ఖుర్ద్)
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
హర్దొ రత్తన్
భూమి వినియోగం
Hardo Rattan (391) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
మసల (ఖుర్ద్)
భూమి వినియోగం
మసల (ఖుర్ద్)లో భూ వినియోగం కింది విధంగా ఉంది:
హర్దొ రత్తన్
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
మసల (ఖుర్ద్)
ఉత్పత్తి
మసల (ఖుర్ద్)లో ఈ కింది వస్తువులు ఉత్పత్తి అవుతున్నాయి.
హర్దొ రత్తన్
తయారీ వస్తువులు, పరిశ్రమలు, ఉత్పత్తులు
Hardo Rattan (391) గ్రామంలో ఉత్పత్తి అవుతున్న పంటలు...... (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, బియ్యం, మొక్కజొన్న
మసల (ఖుర్ద్)
ప్రధాన పంటలు
ప్రత్తి, సోయాబీన్, కంది
హర్దొ రత్తన్
మూలాలు
వర్గం:అమృత్‌సర్ వర్గం:అమృత్ సర్ -2 తాలూకా గ్రామాలు
పెనుకొండ జంక్షన్ రైల్వే స్టేషను
పెనుకొండ జంక్షన్ రైల్వే స్టేషను  (స్టేషన్ కోడ్: PKD) భారతదేశం లోని ఆంధ్రప్రదేశ్ లోని పెనుకొండకు ప్రాథమిక రైల్వే స్టేషను. ఈ స్టేషను సౌత్ వెస్ట్రన్ రైల్వే జోన్ యొక్క బెంగుళూరు రైల్వే డివిజను నిర్వహిస్తుంది. ఈ రైల్వే స్టేషనుకు 2 ప్లాట్‌ఫారాలు ఉన్నాయి. ఈ స్టేషను ధర్మవరం, సత్య సాయి ప్రశాంతి నిలయం, యశ్వంతపూర్ వైపు మూడు రైలు మార్గముల జంక్షన్ వద్ద ఉంది.
మూలాలు
వర్గం:బెంగళూరు రైల్వే డివిజను వర్గం:ఆంధ్రప్రదేశ్ రైల్వే జంక్షన్ స్టేషన్లు వర్గం:శ్రీ సత్యసాయి జిల్లా రైల్వే స్టేషన్లు వర్గం:ఆంధ్రప్రదేశ్ రైల్వే స్టేషన్లు వర్గం:నైరుతి రైల్వే జోన్ వర్గం:నైరుతి రైల్వే స్టేషన్లు
హర్భజన్ సింగ్ ఇటో
హర్భజన్ సింగ్ ఇటో పంజాబ్ రాష్ట్రానికి చెందిన రాజకీయ నాయకుడు. ఆయన జంద్రియాల శాసనసభ నియోజకవర్గం నుండి రెండుసార్లు ఎమ్మెల్యేగా గెలిచి, 2022లో భగవంత్ మాన్ మంత్రివర్గంలో విద్యుత్ శాఖ మంత్రిగా భాద్యతలు నిర్వహిస్తున్నాడు.
రాజకీయ జీవితం
హర్భజన్ సింగ్ ఇటో 2012లో పంజాబ్ సివిల్ సర్వీసెస్ (అల్లైడ్) కి ఎంపికై 2016లో ఎన్నికల్లో పోటీ చేసందుకు తన ఉద్యోగానికి రాజీనామా చేశాడు. ఆయన 2017లో జరిగిన పంజాబ్ అసెంబ్లీ ఎన్నికల్లో జంద్రియాల శాసనసభ నియోజకవర్గం నుండి పోటీ చేసి ఓడిపోయాడు. హర్భజన్ సింగ్ ఇటో 2022లో జరిగిన ఎన్నికల్లో తిరిగి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై 2022 మార్చి 19న భగవంత్ మాన్ మంత్రివర్గంలో విద్యుత్ శాఖ మంత్రిగా భాద్యతలు చేపట్టాడు.
మూలాలు
వర్గం:ఆమ్ ఆద్మీ పార్టీ రాజకీయ నాయకులు
సహజ నిరోధకత్వం
పుట్టుకతోనే ఏర్పడి సూక్ష్మజీవుల ప్రవేశాన్ని నిరోధించే స్వయంసిద్ధమైన వ్యాధినిరోధక వ్యవస్థ. వ్యక్తులలో జీవిత కాలం కొనసాగుతుంది. వంశపారంపర్యంగా జీవులకు సంక్రమిస్తుంది కూడా హానికారక సూక్ష్మజీవుల తాకిడికి వెనువెంటనే స్పందించి వ్యక్తపరిచే మొట్టమొదటి స్వాభావిక చర్య. ఈ చర్యలన్నీ కొన్నిగంటల వ్యవధిలోనే జరుగుతాయి. అనగా తక్షణం జరిగే చర్యలు. ఈ వ్యవస్థలో జ్ఞాపకశక్తి లోపించిఉంటుంది (absence of memory).
స్వాభావిక చర్యలన్నీ నిర్దిష్ట మైనవి కావు (non-specific). అందువలన బాక్టీరియా, వైరస్, ఫంగై, ప్రోటోజోవా వంటి అన్నిరకాల సూక్ష్మజీవుల ప్రవేశాన్నినిరోధిస్తుంది (3).
2011లో Bruce A.Beutler, Jules A. Hoffmann అను శాస్త్రజ్ఞుల 'స్వాభావిక నిరోధకత్వం యొక్క క్రియా శీలత' (concerning the activation of active immunity) ను గురించిన పరిశోధనలకు గాను వారికి నోబెల్ బహుమతి రావడం జరిగింది (4).
ఈ నిరోధకత్వం అనేక అవరోధాల సహాయంతో సూక్ష్మజీవుల ప్రవేశాన్ని నిరోధిస్తుంది. ఈ అవరోధాలను వరుసగా భౌతిక (physical), రసాయనిక (chemical), జీవసంబంధ (biological), కణసంబంధ అవరోధాలుగా (cellular) పరిగణిస్తారు (3).
ఈ వ్యవస్థలో పాల్గొనే కణాలు ముఖ్యంగా న్యూట్రోఫిల్స్ (neutrophils), మోనోసైట్లు (monocytes), సహజ కిల్లర్ కణాలు (natural killer cells), బేసోఫిల్స్ (basophils), మాస్ట్ కణాలు (mast cells) అసంక్రామ్య వ్యవస్థలో భాగమైన 'కాంప్లిమెంట్ ప్రోటీన్స్ ' (complement proteins) కూడా స్వాభావిక చర్యలలో పాల్గొంటాయి (5).
ఈ ప్రోటీన్ లు వ్యాధిజనకాలను 'లైసిస్' (lysis) ప్రక్రియకు గురిచేసి నాశనం కావించటం కాని, లేదా మాక్రోఫేజ్ ల సహాయంతో కణ భక్షణంకానీ జరుపుతాయి (6).స్వాభావిక చర్యలలో మాక్రోఫేజ్ లు అతి కీలక పాత్ర వహిస్తాయి. ఇవి బాక్టీరియాల ఉనికిని గుర్తించి, సైటోకైన్ లనబడు ప్రోటీనుల సహాయంతో వాటిని కణభక్షణానికి గురిచేస్తాయి (7).
చిన్న పిల్లలలో కూడా ఈ స్వాభావిక అసంక్రామ్య చర్యలు చాలా చక్కగా నిర్వర్తింపబడుతాయి (8).
స్వాభావిక నిరోధకత్వం యొక్క ముఖ్య విధి:
REFERENCES:
వర్గం:వ్యాధులు
గోలకొండ పత్రిక
పౌరస్వేచ్ఛ అసలే లేని నియంతృత్వ నిజాం పాలనలో నిత్యమూ నిజాల్ని తెలిపేందుకు సురవరం ప్రతాపరెడ్డి 1926 మే 10వ తేదీన (ఉర్దూ కాలగణనం ప్రకారం తీర్ నెల మూడవ తేదీన) గోలకొండ పత్రిక ను హైదరాబాదు నుండి 7000 రూపాయల పెట్టుబడితో ప్రారంభించాడు. సంపాదకుడిగా ఇతని పేరు లేనప్పటికి సంపాదకత్వం, నిర్వహణ, ప్రచురణ బాధ్యతలు అన్నీ ఇతనివే. తెలుగు చదివిన ఉప సంపాదకులు, ప్రూఫ్‌ చూసేవారు దొరకకపోవడం వల్ల ప్రతాపరెడ్డి, సంపాదకుల నుండి మేనేజర్‌గా, ఉప సంపాదకుడిగా, ఫ్రూఫ్‌ రీడర్‌గా, గుమాస్తాగా, ఛప్రాసీగా అన్నింటిని తన భుజస్కంధాలపై వేసుకొని, సవ్యసాచివలె బాధ్యతలను కొంతకాలం నిర్వహించాడు. 1939 ఆగస్టు నుంచి అధికారికంగా గోలకొండ పత్రికకు ఇరవై ఏళ్లు ఇతడే సంపాదకుడు. తెలుగు భాషోద్ధరణ, తెలుగు ప్రజల సర్వతోముఖాభివృద్ధి లక్ష్యాలతో ఈ పత్రిక స్థాపింపబడింది. మొదట ఈ పత్రిక అర్ధవార పత్రికగా వెలువడింది. ప్రతి బుధవారం, శనివారం వెలువడేది. 31-07-1933 నుండి ఈ పత్రిక ప్రతి సోమవారము, గురువారము ప్రకటించబడేది. దీనికి కారణము మునుపటి సంచికలో ఇలా వివరించారు. "ఇది మొదలుకొని మా పత్రిక సోమ, గురువారములయందు ప్రకటింపబడును. నిజాం రాజ్యముతో ముఖ్య సంబంధము గలదగుటచే మా పత్రికాకార్యాలయమునకు ఆదివారమును మాని శుక్రవారము శెలవుగానేర్పరచుకొనుటచే మార్పు చేయవలసి వచ్చినది." 1930 నుండి పత్రిక మొదటి పేజీలో The First Telugu Bi-weekly in Andhra Desa, The only Telugu News Paper for H E H The Nizam's Dominions. (Hyderabad Dn)అని ప్రకటించేవారు. 1936 నుండి మొదటి పేజీతో పాటు చివరి పేజీలో కూడా పతాక శీర్షికను ప్రచురించారు. దానికి ఉర్దూ భాష ప్రాబల్యమే కారణము. 02-08-1937 నుండి ఇది తనను తాను జాతీయపత్రికగా అభివర్ణించుకొన్నది. 1947లో దినపత్రికగా మారింది. ఒక పత్రిక వ్యక్తి స్థాయి నుంచి వ్యవస్థ స్థాయికి ఎదిగింది గోలకొండ పత్రిక తోనే. గోలకొండ పత్రిక నిర్వహణకు గోల్కొండ పబ్లికేషన్స్ లిమిటెడ్ పేరుతో ఒక లిమిటెడ్ కంపెనీ ఏర్పడింది. డైరెక్టర్ల బోర్డుకు రాజా రామేశ్వరరావు అధ్యక్షుడైతే, మేనేజింగ్ డైరెక్టర్‌గా నూకల నరోత్తమరెడ్డి వ్యవహరించేవారు. తెలంగాణా పత్రికా ప్రస్థానంలో ఒక పత్రిక పరిశ్రమ స్థాయికి ఎదగటం అదే తొలిసారి. వార్తా పత్రిక అయినప్పటికీ ఇది చేసిన సాహిత్యసేవ, భాషాసేవ ఎనలేనిది.
గద్దలకొండ గణేష్
గద్దలకొండ గణేష్ 2019 సెప్టెంబరు 20లో విడుదలైన తెలుగు సినిమా. తమిళంలో హిట్టయిన "జిగార్తండ" సినిమాను తెలుగులో రీమేక్ చేశారు. 14 రీల్స్ పతాకంపై రామ్ ఆచంట, గోపి ఆచంట నిర్మించిన ఈ సినిమాకు హరీష్ శంకర్ దర్శకత్వం వహించాడు. ఈ చిత్రానికి మొదట ‘వాల్మీకి’ అనే టైటిల్‌ను ఖరారు చేశారు. అయితే ఓ వర్గానికి చెందిన కొందరు ఈ టైటిల్‌పై కోర్టును ఆశ్రయించగా.. తప్పని పరిస్థితులలో దర్శక, నిర్మాతలు టైటిల్‌ను ‘గద్దలకొండ గణేష్’గా మార్చారు.
గోలకొండ పత్రిక
సంపాదకులు, ప్రచురణకర్తలు
గమనిక: పత్రిక ప్రారంభం నుండి 1947 వరకు తన పేరు ఉన్నా, లేకున్నా, ఇతరుల పేరు ఉన్నా సురవరం ప్రతాపరెడ్డియే సంపాదకుడు, ప్రచురణకర్తా.
రచయితలు
గోలకొండ పత్రిక సమస్త జాతీయోద్యమాలను బలపరచింది. సంఘ సంస్కరణోద్యమాలకు బాసటగా నిలిచింది. ఎంతోమంది యువకులతో రచనలు చేయించింది. తొలిదశలో తగిన రచనలు లేవని సురవరం ప్రతాపరెడ్డి తనే వెర్రి వెంగళప్ప, గద్వాల సిద్ధాంతి, చిత్రగుప్త, భావకవి రామమూర్తి, శ్రీశకుమార్‌, యుగపతి వంటి మారుపేర్లతో వ్రాసేవాడు. గోలకొండ పత్రిక ద్వారా ఖండవల్లి లక్ష్మీరంజనం, ఆదిరాజు వీరభద్రరావు, చెలమచెర్ల రంగాచార్యులు మొదలైన ఎందరో సాహితీవేత్తలు రూపొందారు. కోదాటి నారాయణరావు ఈ పత్రికలోనే ప్రూఫ్‌రీడర్‌గా తన పాత్రికేయ వృత్తిని ప్రారంభించాడు. నరిశెట్టి ఇన్నయ్య ఈ పత్రికలో వ్యాసాలు వ్రాసేవాడు. కాళోజీ నారాయణరావు, కవికొండల వెంకటరావు, దూపాటి సంపత్కుమారాచార్య, శేషాద్రి రమణ కవులు, వనం వేంకటనరసింహారావు మొదలైనవారు ఈ పత్రికలో రచనలు చేసి ప్రసిద్ధులయ్యారు.
గద్దలకొండ గణేష్
మూలాలు
వర్గం:2019 తెలుగు సినిమాలు
గోలకొండ పత్రిక
రచనలు
ఇది ముఖ్యంగా వార్తా పత్రిక అయినా ఇందులో కథలు, పద్యఖండికలు, కవితలు, పుస్తక సమీక్షలు, వ్యాసాలు మొదలైన సాహిత్యాంశాలు ప్రచురింపబడినాయి. విలేకరిగా ఎదిరె చెన్నకేశవులు ఈ పత్రికకు వెన్నుదన్నుగా ఉన్నారు.
సంపాదకీయాలు
ఈ పత్రికలో సంపాదకీయాలు చాలా నిష్పాక్షికంగా ఉండేవి. ఇవి నిజాం ప్రభుత్వాన్ని సూటిగా ప్రశ్నించేవి. నిజాం ఆగ్రహించి సంపాదకీయాలు సమాచార శాఖ అనుమతితోనే ప్రచురించాలని నిబంధన పెట్టాడు. దాన్ని తిప్పికొడుతూ ప్రపంచ మేధావుల సూక్తులను సేకరించి సంపాదకీయానికి బదులుగా ప్రచురించాడు. అది మరింత సమస్యగా ఆనాటి ప్రభుత్వం భావించింది.
పసుపులేటి హనుమంతరావు
పసుపులేటి హన్మంతరావు తెలంగాణ రాష్ట్రానికి చెందిన వైద్యుడు. ఆయన డెవలప్‌మెంటల్ పీడియాట్రిక్స్, రిహాబిలిటేషన్ మెడిసిన్, సైకాలజీలో తన స్పెషలైజేషన్‌కు అంతర్జాతీయంగా ప్రసిద్ది చెంది మానసిక వికలాంగులకు, వికలాంగులకు పునరావాసం కల్పించేందుకు కృషి చేశాడు. హనుమంతరావు 2023లో భారత ప్రభుత్వం అందించే పద్మశ్రీ అవార్డుకు ఎంపికయ్యాడు. ఆయన ఆ అవార్డును రాష్ట్రపతి ద్రౌపది ముర్ము చేతులమీదుగా 2023 మార్చి 22న అందుకున్నాడు.
జననం, విద్యాభాస్యం
పసుపులేటి హనుమంతరావు 1945 సెప్టెంబరు 16న హైదరాబాద్‌ పాతబస్తీలో జన్మించాడు. ఆయన 1964లో కాకతీయ మెడికల్‌ కాలేజీలో ఎంబీబీఎస్‌, ఆ తర్వాత నీలోఫర్‌ ఆస్పత్రి లో పీడియాట్రిక్స్‌లో ఎండీ, ముంబైలోని ఆలిండియా ఇన్‌స్టిట్యూట్‌ ఆఫ్‌ ఫిజికల్‌ మెడిసిన్‌ అండ్‌ రిహాబిలిటేషన్‌లో రిహాబిలిటేషన్‌ మెడిసిన్‌లో, ఆ తర్వాత ఉస్మానియా యూనివర్సిటీ నుంచి రిహాబిలిటేషన్‌ సైకాలజీలో పీహెచ్‌డీ చేశాడు.
సేవ కార్యక్రమాలు
పసుపులేటి హనుమంతరావు పికెట్‌ జూబ్లీ బస్‌స్టేషన్‌ సమీపంలో 1977లో మానసిక వికలాంగుల కోసం స్వీకార్‌ అకాడమీ ప్రత్యేక ఆస్పత్రి ప్రారంభిండు. వృద్ధులు, వితంతువులు, నిరుపేదల సంరక్షణ, తదితర రంగాలలో సేవలందిస్తున్నారు. పిల్లల, రిహాబిలిటేషన్‌, సైకాలజీ వైద్యుడిగా అంతర్జాతీయంగా ప్రసిద్ధి పొందారు.
పురస్కారాలు
పసుపులేటి హనుమంతరావుకు ఆరు గౌరవ ప్రెసిడెంట్‌ అవార్డులతో పాటు 37 రాష్ట్ర, జాతీయ, అంతర్జాతీయ అవార్డులతో పాటు 2023లో భారత ప్రభుత్వం అందించే పద్మశ్రీ అవార్డుకు ఎంపికై, ఆ అవార్డును రాష్ట్రపతి ద్రౌపది ముర్ము చేతులమీదుగా 2023 మార్చి 22న అందుకున్నాడు.
మూలాలు
వర్గం:పద్మశ్రీ పురస్కార గ్రహీతలు వర్గం:1945 జననాలు
మేడేపల్లి వేంకటరమణాచార్యులు
మేడేపల్లి వేంకటరమణాచార్యులు (1862 - 1943) ప్రముఖ సంస్కృతాంధ్ర కవులు.
వీరు గోలకొండ వ్యాపారి, వైష్ణవుడు, భారద్వాజస గోత్రుడు, ఆపస్తంబసూత్రుడు. వీరి తండ్రి: రఘునాథాచార్యులు. తల్లి: లచ్చమాంబ. జననము: 10-7-1862 సం. నిర్యాణము: 1943 సం. వీరి పూర్వుల నివాసము అనకాపల్లి (విశాఖపట్టనము జిల్లా). వీరి నివాసము: విజయనగరము.
మూలాలు
వర్గం:1862 జననాలు వర్గం:1943 మరణాలు వర్గం:తెలుగు కవులు వర్గం:సంస్కృత కవులు వర్గం:విజయనగరం జిల్లా కవులు వర్గం:విజయనగరం జిల్లా సంస్కృత పండితులు
కనుపర్తి వరలక్ష్మమ్మ
జననం
వరలక్ష్మమ్మ 1896, అక్టోబర్ 6న పాలపర్తి శేషయ్య, హనుమాయమ్మ దంపతులకు బాపట్లలో జన్మించారు. ఈమెకు ఐదుగురు సోదరులు, ఇద్దరు సోదరీమణులు. 1909లో కనుపర్తి హనుమంతరావుతో వివాహం జరిగింది. హనుమంతరావు విద్యాధికుడు, హెల్త్ ఇన్స్పెక్టరుగా పనిచేసేవాడు.
కనుపర్తి వరలక్ష్మమ్మ ప్రముఖ మాసపత్రిక గృహలక్ష్మిలో 1929 నుంచి 1934 వరకు ధారావాహికంగా శారదలేఖలు అన్న శీర్షకతో అనేక సమస్యలు చర్చిస్తూ రాసారు. తరువాత శారదలేఖలు అన్న పేరుతో పుస్తకంగా ప్రచురించేరు. ఆధునిక భావాలు గల శారద పాత్ర ద్వారా స్త్రీలని చైతన్యవంతం చేయడానికి దోహదం చేసేయి. ఒక రచయిత్రి ఒక పత్రికలో అంతకాలం ఒక కాలమ్ నిర్వహించడం అదే ప్రథమంగా గణింపబడుతోంది. 1934లో గృహలక్ష్మి స్వర్ణకంకణాన్ని అందుకున్న మొదటి మహిళ.
రచయితగా
1919 లో ఆంగ్లానువాదా కథ అయిన సౌదామినితో రచనలు చేయడం ప్రారంభించారు. లేడీస్ క్లబ్, రాణి మల్లమ్మ, మహిళా మహోదయం, పునః ప్రతిష్ఠ వంటి నాటికలు, ‘ద్రౌపది వస్త్ర సంరక్షణ ‘ అనే ద్విపద కావ్యం, ‘సత్యా ద్రౌపది సంవాదం’’, నాదు మాట’ మొదలైన పద్య రచనలు చేసారు. ‘నమో ఆంధ్ర మాతా’ పేరుతో గేయాలు రాసారు. గాంధీ మీద దండకం కూడా రచించారు. ఇవే కాకుండా పిల్లల పాటలు, నవలలు, పిట్ట కథలు, జీవిత చరిత్రలు, కథలు అనేక ప్రక్రియలలో రచనలు చేసారు. వరలక్ష్మమ్మ కథలు కొన్ని తమిళ, కన్నడ, హిందీ భాషలలోకి అనువాదమయ్యాయి. ప్రపంచ తెలుగు మహాసభలో సన్మానం పొందిన రచయిత్రి. మద్రాసు, విజయవాడ ఆకాశవాణి కార్యక్రమాలలో పాల్గొన్న మొదటి మహిళ వరలక్ష్మమ్మ. 1921లో విజయవాడలో గాంధీని కలిసి జాతీయోద్యమంలో పాల్గొన్నారు. “ నా జీవము ధర్మము, నా మతము నీతి , నా లక్ష్యము సతీ శ్రేయము. ఈ మూడింటిని సమర్ధించుటకే నేను కలము బూనితిని “ అని చెప్పుకున్న రచయిత్రి. బాలికల అభ్యున్నతి కోసం బాపట్లలో స్త్రీ హితైషిణి మండలిని స్థాపించి స్త్రీల కొరకు ఎన్నో కార్యక్రమాలు చేపట్టి సమాజ సేవ చేసారు.
మరణం
1978, ఆగష్టు 13 న మరణించారు.
వనరులు
వర్గం:1896 జననాలు వర్గం:1978 మరణాలు వర్గం:తెలుగు రచయిత్రులు వర్గం:గృహలక్ష్మి స్వర్ణకంకణము గ్రహీతలు వర్గం:గుంటూరు జిల్లా రచయిత్రులు
చావలి బంగారమ్మ
చావలి బంగారమ్మ, (1897 - 1970) తూర్పుగోదావరి జిల్లా, మోడేకుర్రు గ్రామంలో జన్మించిన కవయిత్రి. ఈమె ప్రముఖ కవి కొంపెల్ల జనార్ధనరావు సహోదరి. 1910 నుంచి తెలుగులో చెదురుమదురుగా వస్తున్న ఈ కవితలన్నీ 1930లో ముద్దుకృష్ణ ‘వైతాళికులు’ ద్వారా వెలుగులోకొచ్చాయి. అలా సాహితీ లోకానికి పరిచయమైన భావకవితా యుగానికి చెందిన కవయిత్రి చావలి బంగారమ్మ. ‘కాంచన విపంచి’గా వెలువడిన ఈవిడ కవితలు తెలుగు కవిత్వంలో కొత్త చూపునీ, సరికొత్త భావవ్యక్తీకరణని తీసుకొచ్చాయి.
ఆమె  గేయాలను 1930లలో భారతి, ఉదయిని, జ్వాల, ఆంధ్రపత్రిక ఉగాదిసంచికలలో ప్రచురించారు. "కాంచన విపంచి" అనే పేరుతో పుస్తకంగా 1958లో ప్రచురించారు.
జీవిత విశేషాలు
ఆమె తూర్పుగోదావరి జిల్లా కోనసీమకి సమీపంలో ఉన్న మోడేకుర్రులో 1897లో జన్మించింది. 1932-37 మధ్య బంగారమ్మ రాసిన కవితలని ‘భారతి, ఉదయిని’ తదితర పత్రికలు ప్రచురించాయి. అలతి అలతి పదాల్లో అనంతార్థాలను పొదగడం, గాఢమైన అనుభవాలను తేలికైన పదాలతో కవిత్వీకరించడం బంగారమ్మ కవితాగుణం. చిన్నవి, సున్నితమైనవి, భావదృష్టికి అందలేనివాటిని సైతం లలితమైన పదాల్లో పొదిగి కవితలల్లడంలోని విలక్షణత ఆమె కవితల్లో కనిపిస్తుంది.
జానపద గేయాల్లో కనిపించే సరళత, స్పష్టత, లయాత్మకత బంగారమ్మ కవితల్లో కనిపించే ప్రధాన లక్షణాలు. కేవలం చదవడం మాత్రమే కాక పాడుకోవడానికి అనువైన ఓ తూగు, పదాల ఒడుపు ఉంటాయి. ‘తుమ్మెదా!’ కవితలో కనిపించేది ఈ లక్షణమే.
‘కాంచన విపంచి’లోని అత్యధికం కవితలను ఆమె తన సోదరుడితో కలిసి మద్రాసులోని మల్లంపల్లి సోమశేఖరశర్మ వారింట్లో ఉంటున్నప్పుడు రచించింది. సొదరుణ్ని స్మరిస్తూ బంగారమ్మ రాసిన స్మృతికవిత ఇది. భావకవిత్వంలో స్మృతికవిత్వం అనేది ఒక ప్రత్యేకమైన శాఖ. ఆత్మీయులను స్మరిస్తూ వారితో ముడిపడిన జ్ఞాపకాలను ప్రస్తుతిస్తూ రాసే గాఢమైన భావతరంగమది.
కవిత్వం ఉగ్గుపాలతో వచ్చింది; సాధనవల్ల వచ్చింది కాదు. కొంపెల్లవారి కుటుంబమే పండితుల, కవుల కుటుంబం. ఆమె సోదరుడు జనార్దనరావు చిన్నవయసులోనే అకాలమృత్యువు వాతబడినా అప్పటికే అంత చిన్నతనంలోనే గొప్ప సాహిత్యవేత్త అనీ, గొప్ప కవీ రచయితా అనే పేరు సంపాదించుకొన్నాడు.
ఆ కొండ
మంచులో మునిగింది మాయమై పోయింది ఆకాశమున గలసెనో ఆ కొండ అక్కడే పడియుండెనో !
వనరులు
వర్గం:1897 జననాలు వర్గం:1970 మరణాలు వర్గం:తెలుగు రచయిత్రులు వర్గం:తూర్పు గోదావరి జిల్లా కవయిత్రులు